PATVIRTINTA

Pakruojo r. Rozalimo pradinės mokyklos

direktoriaus 2023 m. birželio 15 d.

įsakymu Nr. V-17

**PAKRUOJO R. ROZALIMO PRADINĖ MOKYKLA**

**UŽDUOČIŲ, SKIRIAMŲ ATLIKTI NAMUOSE MOKINIAMS, TVARKOS APRAŠAS**

**I. BENDROSIOS NUOSTATOS**

1. Užduočių, skiriamų atlikti namuose, tvarkos aprašas parengtas vadovaujantis LR Sveikatos apsaugos ministro 2011 m. rugpjūčio 10 d. įsakymu Nr. V- 773 ( Suvestinė redakcija nuo 2020-05-01) “Dėl Lietuvos higienos normos HN 21:2017“, „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo” bei pradinio ugdymo programos bendruoju ugdymo planu.

 2. Užduočių, skiriamų atlikti namuose, tvarkos aprašas yra skirtas Rozalimo pradinės mokyklos mokytojams, mokiniams, ir jų tėvams (globėjams, rūpintojams).

 3. Užduočių, skiriamų atlikti namuose, tvarkos aprašas reglamentuoja užduočių tikslą ir uždavinius, principus, tikrinimą ir vertinimą.

**II. UŽDUOČIŲ, SKIRIAMŲ ATLIKTI NAMUOSE, TIKSLAS IR UŽDAVINIAI**

 4. Tikslas – skatinti mokytojų bendradarbiavimą planuojant ugdymo procesą ir reguliuojant mokinių mokymosi krūvius, tobulinti mokinių turimas žinias bei įgūdžius.

5. Uždaviniai -

 5.1. ugdyti gebėjimą savarankiškai mokytis, užbaigiant klasėje pradėtą darbą, įtvirtinant pamokoje išmoktą medžiagą;

5.2. skatinti domėjimąsi mokomuoju dalyku;

5.3. ugdyti gebėjimą naudotis informaciniais šaltiniais;

5.4. ugdyti mokinių mokėjimo mokytis kompetenciją;

5.5. gauti grįžtamąją informaciją apie mokymąsi;

5.6. stebėti ir skatinti asmeninę mokinio pažangą.

**III. NAMŲ DARBŲ SKYRIMO PRINCIPAI**

**6. Principai:**

6.1. Tikslingumas ir naudingumas:

6.1.1. konkretus ir aiškus užduoties formulavimas;

6.1.2. motyvuojančių mokytis užduočių skyrimas;

6.1.3. užduočių, skiriamų atlikti namuose, ir darbo pamokoje priežastinis ryšys;

6.2. Nuoseklumas:

6.2.1. atliktų užduočių nuoseklus tikrinimas;

6.2.2. užduočių atlikimo ir jų įvertinimo aptarimas su mokiniais;

6.3. Individualumas:

 6.3.1. užduočių diferencijavimas, atsižvelgiant į individualius mokinių gebėjimus;

6.3.2. užduočių, padedančių mokiniui siekti numatytų tikslų, skyrimas.

**IV. UŽDUOČIŲ, SKIRIAMŲ ATLIKTI NAMUOSE, SKYRIMAS**

7. Skiriamos užduotys, kurios:

7.1. atitinka mokinio galias;

7.2. naudingos tolimesniam mokymuisi;

7.3. suformuluotos konkrečiai ir aiškiai;

7.4. reguliariai tikrinamos, įvertintos ir aptartos.

8. Užduotys neskiriamos:

8.1. dėl įvairių priežasčių neįvykusių pamokų turiniui įgyvendinti.

8.2. atostogoms, prieš šventines dienas.

9. Užduočių, skiriamų atlikti namuose, turinį, formas, trukmę nustato mokytojas.

10. Užduočių skyrimą klasėje dirbantys mokytojai derina tarpusavyje.

11. Skiriamos užduotys gali būti:

11.1. trumpalaikės – kurias privaloma atlikti iki kitos dalyko pamokos;

11.2. ilgalaikės – kurias privaloma atlikti iki susitartos datos.

12. Mokytojai privalo tą pačią dieną, kai buvo skirtos užduotys, aiškiai suformulavus įrašyti e. dienyno skiltyje „Užduotys, skiriamos atlikti namuose“.

13. Užduotys diferencijuojamos, atsižvelgiant į individualius mokinių gebėjimus, klasės mokymosi lygį ir norimus pasiekti tikslus.

14. Mokytojai, skirdami užduotis, turi laikytis rekomendacijų neviršyti užduotims, skirtoms atlikti namuose, skirto laiko (per dieną):

14.1. 1 klasės mokiniams – neskiriama. Mokytojo nuožiūra gali būti užduodami rekomenduojamojo pobūdžio darbai mokymosi (skaitymo, rašymo, skaičiavimo) įgūdžiams lavinti.

14.2. 2 klasės mokiniams skiriamos užduotys, kurioms atlikti reikia ne daugiau nei 0,5 valandos.

14.3. 3-4 klasių mokiniams – iki 1 val. per dieną.

15. Mokiniams, negalintiems tinkamai atlikti užduočių dėl nepalankių socialinių ekonominių kultūrinių sąlygų namuose, sudaromos sąlygos juos atlikti prieš pamokas, po pamokų Pailgintos mokymosi dienos grupėje, Vaikų dienos centre.

**V. UŽDUOČIŲ TIKRINIMAS IR VERTINIMAS**

16. Užduotys, skiriamos atlikti namuose, tikrinamos mokytojo pasirinktais būdais ir metodais.

17. Užduotys tikrinamos ir, remiantis gauta grįžtamąja informacija, planuojamas tolesnis mokinio mokymasis ir mokymosi pagalbos teikimas.

**VI. BAIGIAMOSIOS NUOSTATOS**

18. Tvarkos aprašo keitimą gali inicijuoti Mokyklos taryba, Mokyklos direktorius, Mokytojų taryba.

19. Mokyklos direktorius atlieka užduočių, skiriamų atlikti namuose, stebėseną.

\_\_\_\_\_\_\_\_\_\_\_\_\_\_\_\_\_\_\_